# Møte 4- 2010 Innkalling

Tid: Mandag 30.august 2010 kl.1000-1500

Sted: NTNU, Trondheim

Innkalt: Jan Fagerberg (utvalgsleder), Gry Alsos, Marianne Andreassen, Ådne Cappelen, Inge Jan Henjesand, Astrid Lægreid, Curt Rice, Agnar Sandmo, Randi Søgnen.

Sekretariat: Geir Arnulf (sekretariatsleder), Elin Stokkan, Øystein Jørgensen, Marko Soldic, Barbra Noodt.

Et dialogmøte med NTNU og SINTEF avholdes i etterkant av utvalgsmøtet kl.1500- 1700 på NTNU, se egen dagsorden.

### Dagsorden:

|  |  |
| --- | --- |
| **Sak 24-10** | **Godkjenning av innkalling og referat møte 3-2010, 1.6.10**  *Vedlegg:*   1. Referat fra utvalgsmøte 3-2010 |
|  | *Vedtaksforslag:*  Innkallingen og referatet er godkjent. |
|  |  |
| **Sak 25-10** | **Måling av forskningsresultater og kvalitet** |
|  | Gunnar Sivertsen, NIFU STEP, gir en presentasjon om hvordan bibliometri kan brukes som grunnlag for å måle resultater av forskning, hvordan slike indikatorer brukes i dag i resultatbaserte finansieringssystemer, og kommenterer sakspapir til sak 26-10. |
|  | *Vedtaksforslag:*  Utvalget tar innspillene til orientering som tas med inn i den videre diskusjon av temaet. |
|  |  |
| **Sak 26-10** | **Måling av forskning: Etablering av et norsk ”scoreboard”** |
|  | Sekretariatet presenterer et problemnotat om måling av forskningsresultater for utvalget. |
|  | *Vedlegg:* |
|  | 1. Problemnotat om måling av forskningsresultater: Etablering av et norsk ”scoreboard”. |
|  | *Vedtaksforslag*:  Fagerbergutvalget foreslår at det etableres et norsk ’scoreboard’ for forskning:   * Dimensjoner og indikatorer skal utvikles med utgangspunkt i utvalgets forståelse av et velfungerende forskningssystem. * Med bakgrunn i utvalgets diskusjoner justeres/ videreutvikles dimensjoner og indikatorer. * Det forberedes en egen diskusjon om måling av samfunnsmessige effekter og ressurser til utvalgets neste møte. * I arbeidet med å utvikle forslaget konsulteres ulike eksperter (som Sivertsen) og et forslag kan eventuelt testes på eksperter fra UK/ OECD på utvalgets studietur. Det kan arrangeres et møte med inviterte eksperter på et tidspunkt der vi har et mer utarbeidet forslag på plass. * Det tas sikte på at utvalget kan presentere en første versjon av ’scoreboardet’ som del av utredningen. Det innebærer i så fall at det må settes ut et utredningsoppdrag (i det minste for noen av indikatorene). |
|  |  |
| **Sak 27-10** | **Forskningsrådet: Departementenes styring og rollen som finansiør i et velfungerende forskningssystem** |
|  | Vedtaksforslagene i problemnotatet vil bli presentert for diskusjon i utvalget. |
|  | *Vedlegg:* |
|  | 1. Problemnotat om Forskningsrådet |
|  | *Vedtaksforslag* |
|  | * Hovedlinjene i det norske systemet med direkte, resultatbaserte bevilgninger til institusjonene og kompletterende finansiering gjennom forskningsrådsfunksjonen videreføres. * Bør Forskningsrådets supplerende kanal II-funksjon for finansiering av (primært) forskning i UH-sektoren styrkes? Forskningsrådsfunksjonen er sentral i forhold til å sikre at systemet som helhet er velfungerende. Det er ikke tilstrekkelig at Forskningsrådet er en kanal for distribuering av programmer. Dels kan den styrkes gjennom at Forskningsrådet gis et økt ansvar (rekruttering og for å gi produktive forskere gode vilkår). Dels gjennom ’omprioritering av midler’. Aktuelle løsninger kan både være å overføre midler fra de direkte bevilgningene til institusjonene og ’skattlegge programforskningen’.   + Hovedspørsmålet bør vurderes nærmere med bakgrunn i bl.a. resultatene fra kartleggingen av tilgang til driftsmidler for enkeltforskere, hvordan RBO-midler videreføres internt i institusjonene og en egen analyse av ansvar for rekruttering. I tillegg kan det, som grunnlag for å vurdere dette, være aktuelt å se nærmere på enkelte faktorer som påvirker handlingsrom (øremerkete stipendiater og krav om egenandeler).   + Analysen i dette notatet bør gi tilstrekkelig grunnlag for å konkludere med at forskerinitiert forskning i Forskningsrådet bør styrkes gjennom å omfordele midler fra programforskningen. * Bør potensialet i instituttsektoren (for internasjonalisering, fornyelse m.m.) utnyttes bedre gjennom å endre rammevilkår (basisbevilgning, målrettede virkemidler, likeverdig konkurranse)? * Bør Forskningsrådet gis et tydeligere mandat knyttet til fornyelse av forskning (vitenskapelig fornyelse), innovasjon i næringslivet (nytt kunnskapsbasert næringsliv, tjenestesektoren etc) og offentlig sektor? Utvalget kan, før det konkluderes, be Forskningsrådet redegjøre for hvordan det ser på sin funksjon knyttet til fornyelse og hvordan dagens virkemidler ivaretar en slik funksjon. * Er det tilstrekkelig mangfold og konkurranse på forskningsfinansierende nivå? Utvalget kan foreslå at evalueringen av Forskningsrådet bør vurdere i hvilken grad flere finansieringskilder kan bidra til større dynamikk og fornyelse i det norske forskningssystemet (og veie dette opp mot andre hensyn). * Utvalget kan vurdere om det er aktuelt å gi anbefalinger om hvordan Forskningsrådets virkemidler i sterkere grad bør stimulere norske forskere til økt deltagelse i EU og om åpning av nasjonale programmer er en aktuell problemstilling for utvalget. * Utvalget kan vurdere om avkastningen fra Forskningsfondet bør anvendes slik at Forskningsrådet oppnår større autonomi og til å styrke den frie forskningen, dvs motvirke ’over- og sektorstyring’ fra departementene. Det kan også vurdere i hvilken grad fondsfinansiering er en hensiktsmessig måte å finansiere forskning på. * Departementenes MRS av Forskningsrådet tilfredsstiller ikke krav til god MRS og bør forenkles, samtidig som Forskningsrådet gis større autonomi. * Utvalget gir et innspill til mandatet for evalueringen av forskningsrådet med bakgrunn i diskusjon i utvalget. |
|  |  |
| **Sak 28-10** | **Utvalgets videre arbeid** |
|  | Utvalget oppsummerer konklusjonene knyttet til de presenterte problemnotatene. Sekretariatet presenterer et revidert utkast til disposisjon for utredningen etter diskusjonen i forrige utvalgsmøte. Utvalget bes om å ta stilling til   * utredningens lengde samt hvordan arbeidet med NOUen skal fordeles på sekretariat og utvalg. * diskutere kapittelinndeling for en NOU og ta stilling til en (foreløpig) hovedstruktur for utredningen |
|  | *Vedlegg:* |
|  | 1. Revidert utkast til disposisjon |
|  | 1. Revidert møteplan |
|  | *Vedtaksforslag:*   * Disposisjonen bearbeides i tråd med konklusjonene i møtet. Utvalget tar stilling til omfang, arbeidsform og foreløpig kapittelstruktur for utarbeidelse av NOUen. * Plan for tema og foredrag i de kommende møtene oppdateres etter diskusjonene i møtet. |
|  |  |
| **Sak 29-10** | **Orientering: Pågående utredninger** |
|  | Sekretariatet orienterer om den internasjonale sammenligningen av forskningspolitikken i utvalgte land som Technopolis skal gjennomføre. Sekretariatet orienterer videre om kartleggingen av driftsmidler til enkeltforskere i UH-sektoren, institusjonenes bruk av RBO-midler og enkeltforskeres publisering i DBH (jf Tromsøundersøkelsen) som sekretariatet gjennomfører. Vedlagte skjema er under utprøving og revideres i tråd med innspillene som mottas. |
|  |  |
|  | *Vedlegg:* |
|  | 1. Prosjektforslag fra Technopolis |
|  | 1. Kartlegging for Fagerbergutvalget: skjema |
|  |  |
| **Sak 30-10** | **Orientering: Litteraturliste** |
|  | Det er i løpet av sommeren lagt ut flere bakgrunnsdokumenter med korte ingresser på hjemmesiden: <http://www.regjeringen.no/nb/dep/kd/dep/Styrer-rad-og-utvalg/Fagerbergutvalget.html?id=595261> |
|  |  |
| **Sak 31-10** | **Evt.** |